# २०११

वर्ष **२०११** शनिवार से प्रारम्भ होने वाला वर्ष है।

|  |  |
| --- | --- |
| **शताब्दी:**  | २०वीं शताब्दी · **२१वीं शताब्दी** · २२वीं शताब्दी |
| **दशक:** | १९८०वाँ १९९०वाँ २०००वाँ **२०१०वाँ** २०२०वाँ २०३०वाँ २०४०वाँ |
| **वर्ष:** | २००८ २००९ २०१० **२०११** २०१२ २०१३ २०१४ |

## प्रमुख घटनाएँ

### जनवरी

* ९ जनवरी-
	+ ईरान के पश्चिमोत्तर हिस्से में स्थित अजरबेजान प्रांत के उरमिया कस्बे के पास ईरान एयर बोइंग 727 के दुर्घटनाग्रस्त हो जाने से 77 लोगों की मृत्यु हो गई और 33 लोग घायल हो गए।
	+ अफ्रीका के सबसे बड़े देश सूडान को दो हिस्सों में बांटकर दक्षिणी सूडान को अलग देश बनाने के लिए जनमत संग्रह कराया गया।
* १४ जनवरी-
	+ दक्षिण भारत के सबरीमला मंदिर से सात किमी दूर पुलमेडु में मची भगदड़ में 104 लोगों की मृत्यु हो गई।
* १६ जनवरी-
	+ ब्राजील में आई भीषण बाढ़ में सेरेना में लगभग 560 व्यक्तियों की मृत्यु हो गई।
* २० जनवरी-
	+ भारत में मोबाइल नंबर पोर्टेबिलिटी सेवाओं की शुरुआत हुई।

### फरवरी

* २१ फरवरी-
	+ न्यूजीलैंड के क्राइस्टचर्च शहर में आए भूकंप में 75 लोगों की मृत्यु हो गई।
* २३ फरवरी-
	+ लीबिया के राष्ट्रपति मुअम्मर गद्दाफी ने सत्ताविरोधी प्रदर्शनकारियों से बदला लेने की धमकी दी।
	+ यमन के राष्ट्रपति अली अब्दुल्ला सालेह के खिलाफ देश भर में हो रहे प्रदर्शनों में विरोध प्रदर्शन के दौरान 2 छात्रों की मौत हो गई।
	+ संयुक्त राष्ट्र विकास कार्यक्रम ने लीबियाई राष्ट्रपति मुअम्मर गद्दाफी की बेटी को सद्भावना दूत के पद से हटा दिया।
* २४ फरवरी-
	+ भारत की लोकसभा ने 2 जी स्पेक्ट्रम आवंटन में हुई अनियमितताओं की जांच के लिए संयुक्त संसदीय समिति के गठन को मंजूरी दी।
* २६ फरवरी-
	+ अल्जीरिया के राष्ट्रपति ने अरब देशों की बदलती राजनीतिक स्थिति के कारण देश में 19 साल पहले लगाए गए आपातकाल को आधिकारिक रूप से समाप्त किया।
* २७ फरवरी-
	+ संयुक्त राष्ट्र शऱणार्थी संस्था के अनुसार लीबिया से राष्ट्रपति मुअम्मर गद्दाफी के खिलाफ हो रहे प्रदर्शनों के दौरान पिछले एक सप्ताह में लगभग एक लाख लोगों ने पलायन किया।
* २८ फरवरी-
	+ ओमान में लोकतंत्र समर्थकों और सुरक्षा बलों के बीच हुई झड़पों में 6 लोग मारे गए।
	+ मिस्र की सरकार ने पूर्व राष्ट्रपति हुस्नी मुबारक और उनके परिवार की संपत्ति को जब्त कर उनके देश छोड़ने पर प्रतिबंध लगा दिया।
	+ टॉम हूपर की फिल्म द किंग्स स्पीच को हॉलीवुड कोडैक थियेटर में आयोजित ऑस्कर समारोह में सर्वश्रेष्ठ चलचित्र का पुरस्कार दिया गया।
	+ नासा का अंतरिक्षयान "डिस्कवरी" आखिरी अंतरिक्ष अभियान में (अड़तीसवीं बार) अंतर्राष्ट्रीय अंतरिक्ष स्टेशन पर पहुंचा।

### मार्च

* १७ मार्च -
	+ जापान के भूकम्प प्रभावित इलाके फुकुशिमा में स्थित क्षतिग्रस्त परमाणु ऊर्जा संयंत्र के तीन इकाइयों में विस्फोट होने और चौथी इकाई में आग लगने के बाद रेडियोधर्मी विकिरण खतरनाक स्तर तक पहुंच गया।
* १९ मार्च -
	+ लीबिया के नागरिकों को गद्दाफी समर्थकों के हमलों से बचाने के लिए संयुक्त राष्ट्र सुरक्षा परिषद द्वारा पारित उड़ान निषिद्ध क्षेत्र बनाने के प्रस्ताव को लागू कराने के लिए फ्रांस ब्रिटेन और अमेरिका ने विमानों और क्रूज मिसाइलों से हमला किया।
	+ यमन की राजधानी सनाह में शनिवार को दोपहर की नमाज के बाद एकत्र हुए प्रदर्शनकारियों पर सुरक्षा बलों और सरकार समर्थक लोगों की गोलीबारी में 52 लोगों की मौत हो गई।
	+ जापान में 11 मार्च को आए भूकम्प और सुनामी में क्षतिग्रस्त हो गए फुकुशिमा के परमाणु संयंत्र को पिघलने से रोकने के लिए सके रिएक्टर संख्या-3 के परमाणु ईंधन भंडार पर हर मिनट तीन टन की दर से सात घंटों तक कुल 1260 टन पानी डाला जाएगा।
* २० मार्च -
	+ मिस्र में हुए जनमत संग्रह में शामिल 41% लोगों में से 77% ने प्रस्तावित संवैधानिक सुधारों का समर्थन किया। -->
	+ अफ्रीकी देश बेनिन के राष्ट्रपति चुनाव में बोनी याई दूसरी बार निर्वाचित घोषित किये गए।
* २५ मार्च -
	+ भारत की लोकसभा में पारित सिक्का निर्माण विधेयक 2011 में नोट फाडने या सिक्के को गलाने पर सात साल की कैद का प्रावधान किया गया।
* २७ मार्च -
	+ जापान के भूकम्प प्रभावित इलाके फुकुशिमा में स्थित क्षतिग्रस्त परमाणु ऊर्जा संयंत्र के एक इकाई में रेडियोधर्मी विकिरण सामान्य से एक करोड़ गुना अधिक पाये जाने के बाद वहाँ से कर्मचारियों को हटा लिया गया।
	+ फ्रांस के विमानों ने लीबियाइ राष्ट्रपति मुअम्मर गद्दाफी की समर्थक सेना के पाच विमानों और दो हेलीकाप्टरों को नष्ट कर दिया।
* ३१ मार्च -
	+ भारतीय जनगणना आयोग द्वारा जारी किए गए 15वीं जनगणना के प्रारंभिक आंकड़ों के अनुसार भारत की जनसंख्या पिछले दस वर्षों में 17.64 प्रतिशत बढ़कर 2011 में 121 करोड़ हो गई। साक्षरता दर 9.2 प्रतिशत बढ़कर 74.04 हो गई।

### अप्रैल

* २ अप्रैल -
	+ भारतीय क्रिकेट टीम ने मुम्बई के वानखड़े स्टेडियम पर खेले गए निर्णायक मैच में श्रीलंका को छह विकेट से हराकर विश्व कप क्रिकेट 2011 जीत लिया।
	+ आइवरी कोस्ट में राष्ट्रपति अलासान उआतरा और निवर्तमान राष्ट्रपति लॉरांग बैग्बो के समर्थकों के बीच जारी हिंसक संघर्ष में हजारों लोगों की मृत्यु हो गई।
* ४ अप्रैल -
	+ कजाकिस्तान के राष्ट्रपति चुनाव में नूरसुल्तान नजरबायेव लगातार तीसरी बार विजयी हुए।
	+ यमन की राजधानी सना तथा तैज शहर में उमड़े प्रदर्शनकारियों पर सुरक्षा बलों की गोलीबारी में 17 लोगों की मौत हो गई।
	+ अमरीका में एक पादरी द्वारा कुरान जलाए जाने की घटना के विरोध में अफगानिस्तान में भड़की हिंसा में सप्ताह भर में सौ लोगों से अधिक की मृत्यु हो गई।
* ९ अप्रैल -
	+ भारत सरकार द्वारा लोक पाल कानून को निश्चित समयसीमा में बनाने और इस प्रक्रिया में सामाजिक कार्यकर्ताओं को शामिल करने की मांग मान लेने के बाद अन्ना हजारे ने 95 घंटे से जारी आमरण अनशन समाप्त कर दिया।
	+ सीरिया के दक्षिणी शहर डेरा में राष्ट्रपति बशर अल साद के खिलाफ प्रदर्शन कर रहे लोगों को तितर-बितर करने के लिए सुरक्षा बलों की पिछले 24 घंटो के दौरान हुई गोलीबारी में 50 लोगों की मृत्यु हो गई।
	+ अन्ना हजारे को भ्रष्टाचार विरोधी अभियान के लिए एक करोड़ रूपए के आईआईपीएम रवीन्द्रनाथ टैगोर अन्तरराष्ट्रीय शांति पुरस्कार दिए जाने की घोषणा की गई।

### मई

* २ मई -
	+ पाकिस्तान में सैनिक कार्रवाई के दौरान ओसामा बिन लादेन मारे गए।

### जून

* २ जून -
	+ ई-कोलाई बैक्टीरिया के संक्रमण से यूरोप में 20 से अधिक लोगों की मृत्यु हो गई और 1600 से अधिक लोग बीमार हो गए।
	+ भारत सरकार ने शहरी क्षेत्रों में झुग्गी झोपडियों से मुक्ति दिलाने और गरीबों को अपने घर का सपना पूरा कराने में सहायता के लिए राजीव गांधी आवास योजना के पहले चरण को मंजूरी दी।
* ४ जून -
	+ अल कायदा का वरिष्ठ कमांडर इलियास कश्मीरी वजीरिस्तान (पाकिस्तान) के कबाइली इलाके में अमेरिकी ड्रोन हमले में मारा गया।
	+ ली ना फ्रेंच ओपन टेनिस प्रतियोगिता के महिला एकल वर्ग में पहली चीनी विजेता खिलाड़ी बनी।
	+ मध्य इराक की एक मस्जिद और एक अस्पताल में बमों से किए गए हमले में 24 लोगों की मौत हो गई।
* १२ जून - इरीट्रीया स्थित नाब्रो ज्वालामुखी विस्फ़ोट
	+ पूर्वी अफ़्रीका के इरीट्रिया स्थित नाब्रो ज्वालामुखी में श्रेणीवार विस्फोट हुए|
	+ अल कायदा का वरिष्ठ कमांडर इलियास कश्मीरी वज़ीरिस्तान (पाकिस्तान) के कबाइली इलाके में अमेरिकी ड्रोन हमले में मारा गया।

### जुलाई

* १३ जुलाई - मुंबई (भारत) के झवेरी बाजार, ओपेरा हाउस और दादर में आतंकवादियों द्वारा तीन बम धमाके किए गए।
* १४ जुलाई-
	+ इंडोनेशिया में माउंट लोकोन ज्वालामुखी फटने से करीब पांच हजार फीट की ऊंचाई तक गर्म लावा निकला।
	+ भारत की जनगणना 2011 के अनुसार 121 करोड़में से 69 प्रतिशत (83 करोड़) लोग गांवों में रह रहे हैं।

* १५ जुलाई-
	+ भारत ने एक ध्रुवीय उपग्रह प्रक्षेपण यान (पीएसएलवी) द्वारा आधुनिक संचार उपग्रह जीसैट-12 को अंतरिक्ष कक्षा में सफलतापूर्वक स्थापित किया। <!—  -->
	+ टाटा समूह ने नैनो के बाद 32 हज़ार रुपए में घर देने की घोषणा की। <!-  -->

* १६ जुलाई- टीडीआईएल डेटासेंटर द्वारा रुपए के प्रतीक चिन्ह को कंप्युटर में स्थापित करने के लिए यूनिकोड कंसोर्टियम तथा आईएसओ द्वारा विकसित सॉफ्टवेयर निःशुल्क प्रयोग के लिए जारी किया गया। <!-  -->

* २१ जुलाई- \* कैलीफोर्निया प्रौद्योगिकी संस्थान के खगोलविदों ने 30 हजार अरब मील की दूरी पर क्वासार में विश्वके सभी सागरों के कुल जल का 140 हजार अरब गुना ज्यादा जलवाष्प की मात्रा की खोज की है जिसका आकार सूर्य से एक लाख गुना अधिक है।

* २२ जुलाई- \* विवेकानंद इंस्टीट्यूट ऑफ ट्रॉपिकल मायकोलॉजी के फफूंदी अनुसंधान दल ने 100-115 डिग्री सेल्सियस तापमान सह सकने वाले तापरोधी फफूंदी के बीजाणुओं की खोज की।

* २३ जुलाई-
	+ नॉर्वे की राजधानी ओस्लो में बम विस्फोट और शहर के बाहर स्थित द्वीप युवा शिविर पर गोलीबारी की घटनाओं में 92 लोगों की मौत हो गई।
	+ अमेरिका के नेतृत्व वाली नाटो सेना ने पूर्वी अफगानिस्तान में एक सैन्य कार्रवाई में 50 घुसपैठियों को मार गिराने का दावा किया।

### अगस्त

* ५ अगस्त -
	+ नासा के वैज्ञआनिकों ने साइंस पत्रिका में मंगल ग्रह पर बहता पानी होने का दावा किया।
* ६ अगस्त -
	+ थाईलैंड में प्यूइआ थाई दल की यिंगलुक शिनवात्रा शु्रिवार देश की पहली महिला प्रधानमंत्री बनीं।
	+ स्टैंडर्ड एंड पुअर्स ने अमेरिका की क्रेडिट रेटिंग को 70 साल के इतिहास में पहली बार AAA+ से घटाकर AA+ कर दिया।
	+ अफगानिस्तान के पूर्वी हिस्से में उत्तर अटलांटिक संधि संगठन के हेलीकॉप्टर के दुर्घटनाग्रस्त होने से 31 अमेरिकी और सात अफगानी सैनिकों की मौत हो गई।
* ८ अगस्त -
	+ लोबसांग सांगेय तिब्बत की निर्वासित सरकार के नए प्रधानमंत्री बने।
* १५ अगस्त-
	+ बिहार लोकसेवा अधिकार अधिनियम १५ अगस्त २०११ से बिहार में आम लोगों को निर्धारित समय सीमा के भीतर कुछ चुनी हुई लोक सेवाएं उपलब्ध कराने के लिए लागू हो गया।
* १६ अगस्त-
	+ लोकपाल आंदोलन के अग्रदूत अन्ना हजारे और उनके सहयोगियों अरविंद केजरीवाल, किरन बेदी और मनीष सिसौदिया को पुलिस ने अनशन शुरु करने से पुर्व ही गिरफ्तार कर लिया।
* १७ अगस्त-
	+ लोकपाल आंदोलन: जेपी पार्क में अनशन जारी रखने की लिखित अनुमति मिलने तक अन्ना हजारे ने रिहाई के बावजूद तिहाड़ में ही रहकर अनशन जारी रखा।
* २२ अगस्त-
	+ लोकपाल आंदोलन: रामलीला मैदान में अन्ना हजारे का अनशन जारी। अन्ना के आहवान पर मंत्रियों, सांसदों एवं विधायकों के घरों पर प्रदर्शन शुरु हो गया।
* २३ अगस्त-
	+ चीनी विज्ञान अकादमी के वैज्ञानिकों ने ब्रह्मपुत्र और सिंधु नदी के उद्गम स्थल का पता लगाया तथा उनके मार्ग की लंबाई का व्यापक उपग्रह अध्ययन पूरा किया।
* २४ अगस्त-
	+ मूडीज़ ने जापान की ऋण साख एए3 से घटाकर एए2 कर दी।
* २५ अगस्त-
	+ श्रीलंका की सरकार ने लिट्टे से संघर्ष शुरू होने के बाद देश में घोषित आपातकाल को ३० वर्ष बाद वापस ले लिया।
* २८ अगस्त-
	+ लोकपाल आंदोलन: अन्ना हजारे ने भारतीय संसद द्वारा ३ मांगों के समर्थन का प्रस्ताव पारित करने के बाद दिल्ली के रामलीला मैदान में १३ दिनों से जारी अनशन को स्थगित करने की घोषणा की।
	+ माओवादी नेता डॉ॰ बाबूराम भट्टराई तराई के मधेसी गठबंधन के समर्थन से नेपाल के नए प्रधानमंत्री निर्वाचित हुए।
* ३० अगस्त-
	+ हिन्दी विकिपीडिया एक लाख का आँकड़ा पार करने वाला प्रथम भारतीय भाषा विकिपीडिया संस्करण बना।

### सितंबर

* ४ सितंबर- उसाइन बोल्ट
	+ विश्व के तीव्रतम धावक उसैन बोल्ट के नेतृत्व में जमैका की पुरुष रिले टीम ने ४ गुणा १०० मीटर स्पर्धा में ३७.०४ सेकेंड समय के साथ नया विश्व रिकॉर्ड बनाया।
* ५ सितंबर-
	+ भारतीय बैंक संघ और भारतीय राष्ट्रीय भुगतान निगम द्वारा तैयार एटीएम के जरिए चेक निर्गम(*क्लियर*) करने की तकनीकी प्रणाली को अंतिम रुप दिया गया।
	+ जापान के शिकोकू द्वीप पर आए शक्तिशाली तूफान में कम से कम १५ लोगों की मौत हो गई और ४३ लोग लापता हैं।
* ६ सितंबर-
	+ इंडोनेशिया के आचे प्रांत में आए ६.५ की तीव्रता वाले भूकंप में दस लोगों की मौत हो गई।
	+ नाइजीरिया के मध्यवर्ती प्रांत प्लेटो में सप्ताह भर से जारी सांप्रदायिक दंगों में ४० से अधिक ईसाई लोगों की मृत्यु हो गई।
	+ नासा के वैज्ञानिकों के अनुसार भारत-पाकिस्तान सीमा रेखा सुरक्षा के लिए सीमा पर लगाई गई फ्लड लाइटों के कारण अंतरिक्ष से दिखाई देने वाली विश्व की सर्वाधिक जगमग सीमा रेखा है।
	+ रूस ने पर्म शहर के निकट हुई दुर्घटना में दो पायलटों की मौत के बाद मिग-३१ लड़ाकू विमान की उड़ान पर रोक लगा दी।
	+ संयुक्त राष्ट्र मानवाधिकार उच्चायुक्त के अनुसार सीरिया में मार्च से शुरु हुए सरकार विरोधी प्रदर्शनों में अब तक २२०० लोग मारे जा चुके हैं।
* ७ सितंबर-
	+ दिल्ली में रात ११:२८ बजे रिक्टर पैमाने पर ४.२ तीव्रता का ६ सेकेंड तक चलने वाला भूकंप आया जिसका केंद्र हरियाणा के सोनीपत में स्थित था।
	+ रूसी विमान याकोवलेव याक-४२ के उड़ान भरने के तुरत बाद दुर्घटनाग्रस्त हो जाने से २२ हॉकी खिलाड़ियों की पूरी टीम सहित ४४ लोगों की मौत हो गई।
	+ दिल्ली उच्च न्यायालय परिसर के द्वार संख्या-५ के पास सूटकेस में रखे गए बम के विस्फोट में ११ लोगों की मौत हो गई और ७४ लोग घायल हो गए।
	+ क्वेटा (पाकिस्तान)के सिविल लाइन्स क्षेत्र में कमिश्नर कार्यालय के पास विस्फोटक भरी कार से हुए दो आत्मघाती धमाकों में एक एफसी अधिकारी समेत २१ लोग मारे गए और ४० से अधिक लोग जख्मी हो गए।
* १९ सितंबर-
	+ नासा ने चांद और मंगल ग्रह के अलावा अंतरिक्ष यात्रियों को ब्रह्मांड के दूसरे ठिकानों पर भेजने के लिए स्पेस लॉंच सिस्टम (एसएलएस) नामक १०० टन तक वज़न को अंतरिक्ष में ले जा सकने वाले एक भव्य रॉकेट की रुपरेखा तैयार की।
	+ अख़लाक़ मोहम्मद ख़ान 'शहरयार' को उर्दू साहित्य में उनके योगदान के लिए २००८ का ४४वाँ ज्ञानपीठ पुरस्कार प्रदान किया गया।
* २० सितंबर-
	+ अफगानिस्तान के पूर्व राष्ट्रपति और तालिबान से वार्ता के लिए गठित सरकारी शांति परिषद के शीर्ष वार्ताकार बुरहानुद्दीन रब्बानी की काबुल में अमेरिकी दूतावास के समीप स्थित निवास पर, पगड़ी में विस्फोटक छिपाए, आत्मघाती हमलावर द्वारा हत्या कर दी गई।
	+ पाकिस्तान में शिया तीर्थयात्रियों को लेकर प्रांतीय राजधानी क्वेटा से सीमावर्ती शहर ताफतान जा रही बस को बलूचिस्तान के मस्तांग जिले में बंदूकधारियों ने रुकवा कर २६ लोगों को गोली मार दी।
	+ अमेरिकी राष्ट्रपति बराक ओबामा ने सशस्त्र सेनाओं में समलैंगिकों के सेवा करने पर लगी १८ वर्ष पुरानी रोक हटाने की घोषणा की।
	+ भारतीय ज्ञानपीठ ने २००९ के लिए ४५वां ज्ञानपीठ पुरस्कार हिंदी लेखक अमरकांत और श्रीलाल शुक्ल को संयुक्त रूप से तथा २०१० के लिए ४६वां ज्ञानपीठ पुरस्कार कन्नड़ लेखक चंद्रशेखर कांबर को प्रदान करने की घोषणा की।
	+ पाकिस्तान के लाहौर उच्च न्यायालय के न्यायाधीश शेख अजमत ने फेसबुक सहित धार्मिक विद्वेष फैलाने में शामिल सभी वेबसाइट पर रोक लगाने का आदेश दिया।
* २१ सितंबर-
	+ ऑस्ट्रेलिया विश्वविद्यालय के नेतृत्व में अंतरराष्ट्रीय वैज्ञानिकों के एक दल ने उच्च रक्तचाप के लिए जिम्मेदार १६ जीन की खोज करने में सफलता प्राप्त की।
* २२ सितंबर-
	+ भारतीय योजना आयोग ने सर्वोच्च न्यायालय में दाखिल हलफनामे में शहरों में ९६५ रुपए और गावों में ७८१ रुपए प्रति महीना खर्च करने वाले व्यक्ति को गरीब मानने से इनकार करते हुए उन्हें गरीबी रेखा से नीचे के परिवारों को मिलने वाली सरकारी सुविधाओं के अयोग्य बताया।
* २३ सितंबर-
	+ जेनेवा स्थित भौतिकी की सबसे बड़ी प्रयोगशाला सर्न में जारी प्रयोग ओपेरा में वैज्ञानिकों ने सर्न से ७३० किलोमीटर दूर इटली की ग्रैन सासो प्रयोगशाला में भेजे गए उपपरमाणविक कण न्यूट्रिनो की गति प्रकाश की गति से भी अधिक पाई।
	+ फ्रांसीसी न्यायालय ने हिंद अहमास और नजाइत अली नाम की दो मुस्लिम महिलाओं को सार्वजनिक जगहों पर बुर्का पहनने के लिए पहली बार सजा के रूप में १२० और ८० यूरो जुर्माना लगाया।
* २४ सितंबर- आंध्र प्रदेश में अलग तेलंगाना राज्य की मांग को लेकर १२ दिनों से जारी हड़ताल में पिछले ३६ घंटों से जारी रेल रोको अभियान के कारण दक्षिण भारत का उत्तर भारत से सड़क के बाद रेल संपर्क भी अवरुद्ध हो गया है।
* २५ सितंबर-
	+ इराक के शिया मुसलमानों के पवित्र धार्मिक स्थल कर्बला के पासपोर्ट कार्यालय के बाहर हुए क्रमिक बम धमाकों में दस लोगों की मौत हो गई तथा लगभग सौ लोग घायल हो गए।
	+ नेपाल में एक निजी एयलाइन के विमान की दुर्घटना में चालक दल समेत सभी १९ लोगों की मृत्यु हो गई।
* २६ सितंबर- वंगारी मथाई
	+ सऊदी अरब के शाह अब्दुल्ला ने २०१५ के चुनाव में महिलाओं के मतदान करने तथा शूरा परिषद में शामिल होने की अनुमति देने की घोषणा की।
	+ कीनिया में ग्रीन बेल्ट आंदोलन की संस्थापक वंगारी मथाई, जो २००४ में नोबेल पुरस्कार पाने वाली पहली अफ्रीकी महिला बनी, का निधन हो गया।
	+ संयुक्त राष्ट्र ने "स्वच्छ विकास तंत्र" योजना के तहत हरित गृह गैसों में कमी लाने के लिए दिल्ली मेट्रो को दुनिया का पहला "कार्बन क्रेडिट" दिया जिसके अंतर्गत उसे सात सालों के लिए ९५ लाख डॉलर मिलेंगे।
* २८ सितंबर- मुख्यमन्त्री मायावती ने ७२ जिलों वाले उत्तर प्रदेश में पंचशील नगर, प्रबुद्धनगर, और भीम नगर नामक तीन और जिले के निर्माण की घोषणा की।
* २९ सितंबर- चीन ने जिक्वान उपग्रह प्रक्षेपण केंद्र से पहली अंतरिक्ष प्रयोगशाला तियांगोंग-1 को अंतरिक्ष की कक्षा में सफलतापूर्वक स्थापित किया।

### अक्टूबर

* ३ अक्टूबर-
	+ स्वीडन की संस्था कैरोलिन्सका इंस्टीट्यूट ने तीन वैज्ञानिकों अमेरिका के ब्रूस बीटलर, लक्जमबर्ग के ज्यूल्स होफमैन और कनाडा के राल्फ स्टीनमैन को संयुक्त रूप से अपने शोध के जरिए रोग प्रतिरोधक प्रणाली को समझने में मदद करने के लिए २०११ का चिकित्सा क्षेत्र का नोबेल पुरस्कार देने की घोषणा की।
	+ दलाई लामा को दक्षिण अफ्रीका के डरबन में ९ अक्टूबर को वार्षिक सत्याग्रह दिवस पर आयोजित होने वाले समारोह में २०११ का अंतरराष्ट्रीय गांधी शांति पुरस्कार दिया जाएगा।
	+ रूस ने प्लेसेत्सक अंतरिक्ष केंद्र से सोयुज-2-1बी रॉकेट द्वारा वैश्विक स्थिति तंत्र निर्धारक उपग्रह ग्लोनास-एम को सफलता पूर्वक प्रक्षेपित किया।
	+ अमेरिका में भ्रष्टाचार, वैश्विक उष्मण, गैरबराबरी आदि के विरुद्ध पिछले एक सप्ताह से ऑक्युपाइड वॉलस्ट्रीट आंदोलन चला रहे प्रदर्शनकारियों पर पुलिस कार्यवाई की गई एवं 700 लोगों को गिरफ्तार किया गया।
	+ सैपर शांति तिग्गा भारतीय रेल की क्षेत्रिय सेना में शामिल होने वाली प्रथम महिला बनी। 969 रेलवे इंजीनियर रेजीमेंट ऑफ टेरिटोरियल आर्मी में शामिल होने वाली 35 वर्षीय शांति दो बच्चों की मां हैं।
	+ यमन के दक्षिण हिस्से में स्थित आबियान प्रांत के जिंजीबार के समीप 119वीं ब्रिगेड के ठिकाने पर अपने ही देश के लड़ाकु विमानों द्वारा की गई बमबारी में २५ जवान मारे गए।
	+ इराक के सुरक्षा बलों ने सैनिक कार्यवाई कर अल बगदादिया के मेयर के कार्यालय और पुलिस मुख्यालय को अलकायदा आतंकियों के कब्जे से मुक्त करा लिया। इस कार्यवाई में 15 लोगों की मृत्यु हो गई।
	+ विश्व के चौथी वरीयता प्राप्त ब्रितानी टेनिस खिलाड़ी एंडी मरे ने अमेरिका के डोनल्ड यंग को हराकर एटीपी थाईलैंड ओपन का एकल खिताब जीत लिया है।
	+ पेंटर बाबू के नाम से चर्चित पाकिस्तानी चित्रकार वसील ने दुनिया को शांति और प्रेम का संदेश देने के लिए अपने खून से महात्मा गांधी का चित्र बनाया।
* ४ अक्टूबर-
	+ नोबेल पुरस्कार समिति ने भौतिकी के क्षेत्र में अमूल्य योगदान के लिए अमेरिका के सॉल पर्लमटर और एडम रीस तथा अमेरिकी मूल के आस्ट्रेलियाई नागरिक ब्रायन श्मिट को वर्ष 2011 का नोबेल पुरस्कार प्रदान करने की घोषणा की।
	+ अफगानिस्तान के राष्ट्रपति हामिद करजई की भारत यात्रा के दौरान भारतीय प्रधानमंत्री मनमोहन सिंह के साथ हुई बैठक में सामरिक मामले, खनिज संपदा की साझेदारी और तेल और गैस की खोज पर साझेदारी संबंधी तीन समझौतों पर हस्ताक्षर किए गए।
	+ सोमालिया की राजधानी मोगादिशु में मंगलवार को शिक्षा मंत्रालय के समीप हुए एक आत्मघाती कार बम विस्फोट में कम से कम 65 लोग मारे गए।
	+ अलग तेलंगाना राज्य के लिए आंध्रप्रदेश में 22वें दिन भी हड़ताल जारी रही।
	+ दक्षिण पश्चिम पाकिस्तान के बलूचिस्तान प्रांत की राजधानी क्वेटा के अख्तराबाद इलाके में शिया मुस्लिम समुदाय के 12 व्यक्तियों को हथियारबंद लोगों ने उनकी गाड़ी से उतारकर हत्या कर दी।
	+ भारतीय राष्ट्रपति प्रतिभा पाटिल की यात्रा के दौरान भारत और स्विट्जरलैंड ने वित्तीय क्षेत्र में सहयोग के लिए द्विपक्षीय समझौता किया गया जिससे आयकर विभाग के बीच सहयोग बढने और स्विस बैंकों में भारतीयों के खातों का पता लगाने में मदद मिलेगी।
	+ मैक्सिको के राष्ट्रीय मानव विज्ञान एवं इतिहास संस्थान ने उत्तर में स्थित दुरांगो प्रांत से प्राप्त मानवीय अस्थियों के आधार पर दावा किया है कि प्राचीन समय में यहां के आदिवासी नरभक्षी थे।
	+ दुनिया के नंबर एक डबल ट्रैप निशानेबाज भारत के रोंजन सोढ़ी ने संयुक्त अरब अमीरात के अल आईन में विश्वकप मुकाबले में ओलिम्पिक पदक विजेता चीन के बिनयुआन को पराजित कर अपने खिताब की रक्षा करने वाले दुनिया के पहले खिलाड़ी बने।
	+ रोजगार की तलाश में ब्रिटेन आने वाले विदेशी चिकित्सकों को राष्ट्रीय स्वास्थ्य सेवा में काम करने के लिए एक अंग्रेजी परीक्षा पास करना अनिवार्य कर दिया गया।
	+ कुवैत के सबसे बड़े तेलशोधक कारखाने मीना अल-अहमदी में हुए विस्फोट में तमिलनाडु के चार मजदूरों की मौत हो गई।
	+ देहरादून जिले के विकासनगर में 6 बच्चों सहित एक परिवार के 10 सदस्यों ने अवसाद ग्रस्त होकर एक नहर में कूद कर आत्महत्या कर ली।
* ५ अक्टूबर- स्टीव जॉब्स
	+ इजराइल प्रौद्योगिकी संस्थान के वैज्ञानिक डेनियल शेचमैन को रसायन में स्फटिक (क्रिस्टल) में परमाणु संरचना की खोज के लिए 2011 का नोबेल पुरस्कार प्रदान करने की घोषणा की गई।
	+ भारत में दुनिया का सबसे सस्ता २२५० रुपये का टैबलेट पीसी ‘आकाश’ जारी किया गया।
	+ भारतीय सर्वोच्च न्यायालय ने निर्णय दिया कि सरकार या उसके विभागों द्वारा किसी विशेष उद्देश्य से अधिगृहीत की गई जमीन का उपयोग नहीं बदला जा सकता है। न ही इस जमीन को निजी प्रयोग के लिए किसी व्यक्ति को या व्यवसायिक कंपनियों को दिया जा सकता है।
	+ एप्पल द्वारा सिर्फ बोलने से एसएमएस व ई-मेल करने में सक्षम आईफोन 4एस जारी किया गया।
	+ ऐपल के पूर्व मुख्य कार्यकारी और सह-संस्थापक स्टीव जॉब्स का 56 वर्ष की आयु में निधन हो गया है।
* ७ अक्टूबर-
	+ लाइबेरिया की राष्ट्रपति एलेन जानसन सरलीफ और शांति व महिला अधिकार कार्यकर्ता लीमेह जीबोई तथा यमन की तवाकुल करमान को शांति के क्षेत्र में नोबेल पुरस्कार देने की घोषणा की गई।
	+ अफगानिस्तान के राष्ट्रपति हामिद करजई की भारत यात्रा के दौरान भारतीय प्रधानमंत्री मनमोहन सिंह के साथ हुई बैठक में सामरिक मामले, खनिज संपदा की साझेदारी और तेल और गैस की खोज पर साझेदारी संबंधी तीन समझौतों पर हस्ताक्षर किए गए।
* १० अक्टूबर-
	+ पद्मभूषण ग़ज़ल सम्राट जगजीत सिंह का सोमवार को मुंबई के लीलावती अस्पताल में निधन हो गया।
* 11 अक्टूबर- क्रिस्टोफर ए. सिम्स एवं थॉमस जे. सार्जेट को 'मैक्रोइकोनमी पर कारण एवं प्रभाव के क्षेत्र में उनके अनुभव जन्य अध्ययन' के लिए संयुक्त रूप से वर्ष २०११ का अर्थशास्त्र का नोबेल पुरस्कार देने की घोषणा की गई।
* 13 अक्टूबर-
* भारतीय सर्वोच्च न्यायालय ने जून १९९७ में हुए उपहार थिएटर अग्निकांड मामले में दिल्ली उच्च न्यायालय द्वारा पीड़ितों के लिए निर्धारित की गई मुआवजा राशि और सिनेमा मालिक अंसल बंधुओं पर लगाई गई दंडात्मक हर्जाना घटा दी।
* इंडोनेशिया के बाली द्वीप में ६.१ की तीव्रता का भूकंप आया।
* भारतीय सर्वोच्च न्यायालय ने 2005 के सितंबर माह के बाद से बिना वसीयतनामा वाले हिंदू परिवारों के पैतृक संपत्ति के बंटवारे में किसी महिला या लड़की का परिवार के पुरुष सदस्य के बराबर हिस्सा मिलने का निर्णय दिया।
* 20 अक्टूबर- लीबिया के ४० वर्षों तक राष्ट्रपति रहे कर्नल मुअम्मर गद्दाफी को राष्ट्रीय परिवर्तन परिषद के सैनिकों ने मार गिराया।
* 23 अक्टूबर- तुर्की के पूर्वी वान क्षेत्र में आए ७.२ की तीव्रता वाले भूकंप में अब तक 264 लोग मारे गए तथा १३०० लोग घायल हो गए।
* लोकप्रिय संगीतकार, गायक और संस्कृतिकर्मी भूपेन हज़ारिका का लंबी बीमारी के बाद निधन हो गया है।

=== नवंबर ===भ्रष्टाचार के आरोपों के बीच कुवैत के प्रधानमंत्री और मंत्रिमंडल ने दिया इस्तीफा।
कुवैत के प्रधान मंत्री शेख नासिर मोहम्मद अल-अहमद अल-सबा और मंत्रिमंडल ने भ्रष्टाचार के आरोपों के बीच 28 नवंबर 2011 को इस्तीफा दे दिया।

## निधन

### जनवरी-मार्च

### अप्रैल-जून

### जुलाई-सितंबर

* 14 अगस्त - शम्मी कपूर - हिन्दी पिल्मों के प्रसिद्ध अभिनेता (जन्म 1931)

### अक्टूबर-दिसम्बर

अभिनेता देव आनन्द का स्वर्गवास ३ दिसम्बार २०११

## बाहरी कड़ियाँ